14.5.2013 Jurnalul Oficial al Uniunii Europene L 129/15 REGULAMENTUL (UE) NR. 432/2013 AL CONSILIULUI din 13 mai 2013 de modificare a Regulamentului (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 215, având în vedere Decizia 2010/231/PESC a Consiliului din 26 aprilie 2010 privind măsuri restrictive împotriva Somaliei (1), având în vedere propunerea comună a Înaltului Reprezentant al Uniunii pentru afaceri externe şi politica de securitate şi a Comisiei Europene, întrucât: (1) Regulamentul (UE) nr. 356/2010 al Consiliului ( impune măsuri restrictive împotriva persoanelor, enti- tăţilor şi organismelor menționate în anexa I la regula- mentul respectiv, astfel cum prevede Rezoluția 1844 (2008) a Consiliului de Securitate al Organizației Naţiunilor Unite. ( La 6 martie 2013, Consiliul de Securitate al Organizației Naţiunilor Unite a adoptat Rezoluția (RCSONU) 2093 (2013) de actualizare a criteriilor de desemnare aplicate de Comitetul pentru sancţiuni al Consiliului de Securitate instituit în temeiul RESONU 751 (1992) cu privire la Somalia. (3)  La 25 aprilie 2013, Consiliul a adoptat Decizia 2013/201/PESC (2), care modifică şi actualizează Decizia 2010/231/PESC în raport cu RCSONU 2093 (2013). (4) Această măsură intră în domeniul de aplicare a Tratatului privind funcţionarea Uniunii Europene şi, în consecință, este necesară o reglementare la nivelul Uniunii pentru punerea sa în aplicare, în special pentru a se asigura aplicarea sa uniformă de către operatorii economici în toate statele membre. (5) Prin urmare, Regulamentul (UE) nr. 356/2010 ar trebui modificat în consecință, JO L 105, 27.42010, p. 17. () JO L 105, 27.4.2010, p. 1. JO L 116, 26.42013, p. 10. ADOPTĂ PREZENTUL REGULAMENT: Articolul 1 La articolul 2 din Regulamentul (UE) nr. 356/2010, alineatul (3) se înlocuiește cu următorul text: „(3) Anexa I cuprinde persoanele fizice sau juridice, enti- tățile sau organismele desemnate de Consiliul de Securitate sau de Comitetul pentru sancțiuni care: (a) sunt implicate în acţiuni care amenință pacea, securitatea ori stabilitatea în Somalia sau sprijină astfel de acţiuni, inclusiv acțiunile care pun în pericol procesul de pace și de reconciliere din Somalia sau ameninţă prin forţă Guvernul Federal al Somaliei ori Misiunea Uniunii Africane în Somalia (AMISOM); (b) prin acţiunile lor au încălcat embargoul asupra armelor sau interdicția de a furniza asistență conexă ori revânzarea de arme, precum și restricțiile privind transferul de arme, astfel cum se prevede la punctul 34 din RCSONU 2093 (2013); (c) împiedică acordarea de asistență umanitară în Somalia, accesul la asistență umanitară sau distribuirea acesteia în Somalia; (d) sunt lideri politici sau militari care recrutează sau angajează copii în conflicte armate în Somalia, încălcând astfel dreptul internațional aplicabil; (e) sunt răspunzătoare de încălcări ale dreptului internațional aplicabil în Somalia, implicând vizarea civililor, inclusiv a copiilor şi a femeilor, în situații de conflict armat, inclusiv în crime şi mutilări, violență sexuală și bazată pe gen, atacuri împotriva şcolilor şi spitalelor, precum şi răpiri şi strămutare forțată.” Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene.